Tervetuloa venerastille!

Veneen rakentaminen

Kokkolassa on rakennettu vuosisatojen ajan laivoja erilaisiin käyttötarkoituksiin. Tänään viimeisen rastinne tehtävänä onkin asettua kokkolalaisten laivanrakentajien saappaisiin ja ryhmänne kesken rakentaa pienehkö vene, jolla pystyy kuljettamaan vesiteitse pienen arvoesineen lähtöpisteestä maaliin.

Ensimmäisenä tehtävänänne on valita jäljellä olevista lautakasavaihtoehdoista yksi lautakasa. Riippuen siitä, monentena ryhmänä saavuitte tämän päivän viimeiselle rastille, on teillä valittavissanne yhdestä kahdeksaan lautakasavaihtoehtoa.

Pohtikaa, millä tavoin veneenne voisi liikkua vedessä. Arvoesineen näette vasta juuri ennen veneen laskemista vesille, mutta annamme kuitenkin vinkin, joka kannattaa ottaa huomioon venettä rakentaessanne: arvoesine on nyrkkiäsi pienempi ja sillä saattaa olla vaikeuksia pysyä paikallaan.

Veneen rakennukseen saatte käyttöönne...

- kasan valmiiksi sahattuja, eri kokoisia ja mallisia puupaloja

- yhden vasaran

- 15 naulaa

- pätkän rautalankaa

- pätkän narua

Näiden lisäksi saatte käyttää kaikkea lähimaastosta löytyvää materiaalia (kaverilta ei varasteta!) veneen rakentamiseen ja koristeluun. Veneen rakentamiseen teillä on aikaa 15 minuuttia.

Muistakaa, että ennen veneen laskua vesille, vene tulee tervata ja sille tulee keksiä nimi. Lisäohjeet tervaamiseen ja veneen kastamiseen löydätte tervauspisteeltä!

Kenen ryhmä pystyy rakentamaan hienoimman veneen, joka kykenee kuljettamaan mahdollisimman nopeasti ja luotettavasti arvoesineen maaliin?

Onnea matkaan!